เรื่องร้องเรียน: ทำบ่อขยะผิดกฎหมาย ไม่ได้รับอนุญาติ ทิ้งขยะลุกล้ำที่ข้างเคียงโดยรอบ สร้างความเดือดร้อน รำคาญ
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ความว่า ทำบ่อขยะผิดกฎหมายในซอยลาซาล 52 โดยไม่ได้รับอนุญาต ทิ้งขยะรุกล้ำที่ข้างเคียงโดยรอบ สร้างความเดือดร้อนรำคาญ นั้น                                                                                                   สำนักงานเขตบางนาได้ให้เจ้าหน้าที่ลงพื้นที่ตรวจสอบข้อเท็จจริงแล้ว ขอเรียนให้ทราบว่าภายในซอยลาซาล 52 ทางเข้าจากถนนลาซาลเป็นถนนส่วนบุคคล ช่วงที่เกิดเหตุอยู่ท้ายซอย ซึ่งมีที่ดินว่างเปล่าอยู่จำนวนหลายแปลงที่ทางเจ้าของที่ดินยังไม่เข้าไปใช้ประโยชน์ ที่ผ่านมาจนถึงปัจจุบันทางเจ้าของที่ดินบางแปลงได้อนุญาตให้นำเศษอิฐ หิน ดิน ทราย เศษวัสดุก่อสร้างต่าง ๆ เข้าไปทิ้ง วาง กอง ในที่ดินของตน บางรายมีเศษวัสดุจำพวกขยะ หรืออื่น ๆ ปะปนมาด้วย จนก่อให้เกิดเป็นบ่อขยะอย่างที่รับแจ้ง โดยจะมีผู้ควบคุมดูแลพื้นที่ และในแต่ละวันจะมีคนเข้าไปคัดแยกขยะรวมถึงเศษวัสดุต่าง ๆ ที่ปะปนมา แต่หลังจากได้รับแจ้งได้ประสานให้เจ้าของที่ดินทำการปรับปรุงสภาพพื้นที่ของตนโดยนำดินมากลบแล้วใช้รถเกรดทับเพื่อมิให้เกิดภาพที่สกปรกรกรุงรัง (ภาพถ่ายดังแนบ) ในส่วนของทางเขตได้ให้ฝ่ายโยธาติดตามตัวเจ้าของที่ดินเพื่อให้มาดำเนินการในเรื่องการขอใบอนุญาตขุดดิน ถมดิน ให้ถูกต้อง และฝ่ายรายได้อยู่ระหว่างการติดตามตัวเจ้าของที่ดินให้มาดำเนินการในเรื่องภาษีจากที่ดินว่างเปล่าที่ยังไม่ได้ใช้ประโยชน์ ซึ่งอยู่ระหว่างการดำเนินการเพื่อบังคับการให้เป็นไปตามกฎหมาย ส่วนในเรื่องที่แจ้งว่ามีการ ทิ้งขยะรุกล้ำที่ข้างเคียงโดยรอบ สร้างความเดือดร้อนรำคาญนั้น ที่ดินแปลงใดได้รับผลกระทบสามารถแจ้งเอาผิดทางละเมิดต่อเจ้าของที่ที่รุกล้ำในที่ดินของตน ต่อเจ้าพนักงานสอบสวนสถานีตำรวจนครบาลบางนา ได้
ความเห็นของผู้แจ้ง: ขอบคุณมากครับ อยากให้มีการป้องกันไม่ให้เกิดการนำขยะมาถบที่ครับ เพราะผู้ที่มาซื้อที่ดินต่อจะได้รับผลกระทบเพราะไม่รู้ว่าข้างใต้มีแต่ขยะครับ
พื้นที่: แขวงบางนาใต้ เขตบางนา กรุงเทพมหานคร